hu hu hu hu hu hu hu hu hu hu hu sk hu hu hu hu hu hu hu en hu hu hu en en en en hu en hu en hu en hu hu en hu hu en hu en hu en hu hu hu hu fr hu hu hu en hu et hu hu hu hu hu hu hu hu en hu hu hu sk hu hu hu hu en hu hu hu hu hu hu fr hu eo hu sk hu hu hu hu hu hu hu hu hu hu hu hu es es
A Média a Családért-díj egyik jelöltje 2021-ben Paksy Eszter | Új Város Online
A Média a Családért-díjat olyan újságcikkekért, tévé- vagy rádióműsorokért ítélik oda, amelyek a családról és a családnak szólnak: történeteket mesélnek el, kérdéseket tesznek fel és válaszokat keresnek a családokat érintő élethelyzetekre, problémákra. Az idei év jelöltjei között van Paksy Eszter munkatársunk is. A fődíjat a szakmai zsűri ítéli oda, de a közönségdíj is van, melyre 2022. január 10-ig szavazhatnak.
A 2007-ben alapított Média a Családért-díj olyan magas szakmai színvonalat képviselő, nyomtatásban és online felületen megjelenő cikkeket, rádió- és televízió-műsorokat jutalmaz, melyek célja nem csupán az olvasottság, hallgatottság vagy nézettség növelése, hanem elsődlegesen érdemi információ és segítség nyújtása a családok számára az őket érintő legkülönbözőbb nehézségekben, illetve örömeik, a család erejének és szépségének sokrétű bemutatása. A megjelenéseket havonta szemlézik, 2016 óta a határon túli magyarlakta területek média megjelenéseit is, s azóta két díjat, egy hazai és egy külhoni Média a Családért-díjat osztanak ki.
A két szakmai fődíjat a zsűri ítéli oda, mely a szakmai elismerésen túl pénzjutalommal is jár, melynek összege idén 1-1 millió forint. De az olvasóknak is van lehetőségük kedvencet választani, a közönségszavazás győztese a Kolping Hotel vendégszeretetét élvezheti családjával. A díj megalapítása óta összesen 114 újságírót díjaztak.
Az idei jelöltek sokféle műfajban és megközelítésben foglalkoztak a családdal, többek között témájuk volt az önbántalmazás, gyászfeldolgozás, időskori félelmek, szülés utáni depresszió, irigység, család melletti továbbtanulás, örökbefogadás, a szülővel való együtt alvás problémája, vagy hogy hogy viselik a kamaszok a bezártságot.
A magyarországi és külhoni szakmai zsűri által havonta kiválasztott jelölteket a Képmás magazinban, a Média a Családért Alapítvány felületein is bemutatják.
A közönség mindkét kategóriában akár több jelöltre is leadhatja voksát. Szavazni a mediacsaladert.hu oldalon 2022. január 10-ig!
A szavazók között 20 db Képmás-csomagot sorsolnak ki, amely tartalmaz egy hátizsákot, egy vászontáskát, 2022-es családi naptárat, Ugron Zsolna: A nádor asszonyai című történelmi regényt, valamint egy fél éves Képmás-előfizetést.
Az eredményhirdetésre 2022. január 31-ig kerül sor.
Nagy örömmel és büszkeséggel fogadtuk a hírt, hogy az idei évben a márciusi jelölt Paksy Eszter lett, az Új Város Online-on megjelent A lélek szépsége számít – egy különleges család normális élete című cikkével.
Az interjúban Kati és Zoli mesélnek, akik három örökbefogadott gyereket nevelnek, s közülük egy már ki is repült a családi fészekből, kislányukat pedig annak ellenére vállalták, hogy magzatkorban kiderült: súlyos genetikai rendellenessége van és már az élve születése is kérdéses volt
A jelöltekről és műveikről néhány perces kisfilmek is készültek. Az alábbi, még tavasszal készült videóban Paksy Eszter mesél a cikk születésének hátteréről, magáról a történetről és az akkor egy éves Új Város Online működéséről.
Nézzétek meg a videót, olvassátok újra a cikket és ne feledjetek el szavazni! (itt)
Olvasóink támogatásának köszönhetően ez a cikkünk is ingyenesen hozzáférhető. Ha tetszenek írásaink, oszd meg őket barátaiddal, iratkozz fel heti hírlevelünkre, legyél te is a támogatónk!
Fotó: Média a Családért Alapítvány
Ruha teszi a papot? – A Corpus Christi című filmről
Az elmúlt évtizedben a lengyel filmművészet globális fellendülését követhettük nyomon. E sorba illeszkedik Jan Komasa 2019-es Corpus Christije, melyet a Velencei Nemzetközi Filmfesztiválon mutattak be, ahol rögtön két díjat is ...
Sokszor szeretnénk azt hinni, hogy kézben tartjuk a dolgainkat, hogy irányításunk alatt van az életünk. Aztán egy váratlan esemény keresztülhúzza a számításainkat. De vajon nem éppen értünk történik-e ez a kiszámíthatatlanság? – ...
© 1989- Új Város Alapítvány
1088 Budapest, Rákóczi út 29. I/5.